ai4bharat/Pralekha huggingface dataset:
మంత్రిమండలి
ఇండియన్ రైల్వే ప్రొటెక్షన్ ఫోర్స్  సర్వీసు కు వ్యవస్థీకృత గ్రూపు ‘ఎ’ స్థాయి ని మంజూరు చేసేందుకు ఆమోదం తెలిపిన మంత్రివర్గం
ఇండియన్ రైల్వే ప్రొటెక్షన్ ఫోర్స్  సర్వీసు కు వ్యవస్థీకృత గ్రూపు ‘ఎ’ స్థాయి ని ఇచ్చేందుకు మరియు తత్పర్యవసానం గా నాన్ ఫంక్షనల్ ఫినాన్శియల్ అప్గ్రెడేషన్  సంబంధిత ప్రయోజనాలు 2006వ సంవత్సరం జనవరి 1వ తేదీ నుండి, అలాగే సీనియర్ డ్యూటీ పోస్ట్  యొక్క 30 శాతం మేరకు నాన్ ఫంక్షనల్ సెలక్షన్ గ్రేడ్  సంబంధిత ప్రయోజనాలు 2000వ సంవత్సరం జూన్ 6వ తేదీ నుండి వర్తించే విధం గా చూసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. సిబ్బంది మరియు శిక్షణ విభాగం క్రమానుగతం గా 2000వ సంవత్సరం జూన్ 6వ తేదీ నాడు మరియు 2009 వ సంవత్సరం ఏప్రిల్ 24వ తేదీ నాడు వెలువరించిన మార్గదర్శక సూత్రాల తో పాటు, తదనంతరం దీని కి సంబంధించి ఇచ్చిన ఆదేశాల కు అనుగుణం గా ఈ చర్య ను తీసుకోవడమైంది.
ప్రధాన ప్రభావం:
ఆర్పిఎఫ్ కు వ్యవస్థీకృత గ్రూపు ‘ఎ’ సర్వీస్ స్థాయి ని మంజూరు చేయడం అధికారుల కు సంబంధించినంత వరకు నిశ్చలత్వాన్ని నివారించి, వారు వారి యొక్క వృత్తి జీవనం లో ముందంజ వేసేందుకు అవకాశాల ను మెరుగు పరచగలుగుతుంది. అంతేకాకుండా, వారి యొక్క ప్రేరణ స్థాయి ని ఉన్నతీకరిస్తుంది కూడాను. తద్వారా ఆర్పిఎఫ్ లోని అర్హులైన అధికారులు లబ్ధి ని పొందగలుగుతారు.
పూర్వరంగం
ఆర్పిఎఫ్ కు గ్రూపు ‘ఎ’ సర్వీసు స్థాయి ని మంజూరు చేయాలని ఢిల్లీ ఉన్నత న్యాయస్థానం 2012వ సంవత్సరం డిసెంబర్ 4వ తేదీ నాటి తన యొక్క ఉత్తర్వు లో రైల్వేల ను ఆదేశించింది. దీని ని గౌరవనీయ భారతదేశ సర్వోన్నత న్యాయస్థానం 2019వ సంవత్సరం ఫిబ్రవరి 5వ తేదీన స్థిరపరచింది. తదనుగుణం గా ఆర్పిఎఫ్ కు వ్యవస్థీకృత గ్రూపు ‘ఎ’ సర్వీసు ను మంజూరు చేయాలని రైల్వే బోర్డు ప్రతిపాదించింది.(Visitor Counter : 139
కార్మిక, ఉపాధికల్పన మంత్రిత్వ శాఖ
వృత్తిపరమైన భద్రత, ఆరోగ్యకర వాతావరణంలో పని పరిస్థితులు  కోడ్ వలస కార్మికులతో సహా అన్ని వర్గాల కార్మికులకు మంచి పని పరిస్థితులు సామాజిక భద్రతను అందించడానికి చర్యలు తీసుకుంటామని ప్రభుత్వం ప్రకటించింది.
2017–-18 నుండి స్టాటిస్టిక్స్ అండ్ ప్రోగ్రామ్ ఇంప్లిమెంటేషన్ మంత్రిత్వ శాఖ నిర్వహించే పీరియాడిక్ లేబర్ ఫోర్స్ సర్వే  ద్వారా ఉపాధి నిరుద్యోగానికి సంబంధించిన డేటా సేకరించబడుతుంది. సర్వే కాలం జూలై నుండి వచ్చే ఏడాది జూన్ వరకు ఉంటుంది. తాజా వార్షిక పీఎల్ఎఫ్ఎస్ నివేదికలలో అందుబాటులో ఉన్న డేటా ప్రకారం, 2019-–20, 2020లో 15 ఏళ్లు అంతకంటే ఎక్కువ వయస్సు గల వ్యక్తుల సాధారణ స్థితిపై ఉపాధిని సూచించే అంచనా వేయబడిన వర్కర్ పాపులేషన్ రేషియో వరుసగా 50.9శాతం, 52.6శాతం 52.9శాతం ఉంది. మినిస్ట్రీ ఆఫ్ స్టాటిస్టిక్స్ అండ్ ప్రోగ్రామ్ ఇంప్లిమెంటేషన్ విడుదల చేసిన పీఎల్ఎఫ్ఎస్ 2020-–21 ఆధారంగా భారతదేశంలో వలసల నివేదిక, 2020-21 ప్రకారం, భారతదేశంలో మొత్తం వలసల రేటు 28.9శాతం. మొత్తం వలస వ్యక్తులలో, ఉపాధి సంబంధిత కారణాల వల్ల దాదాపు 10.8శాతం మంది వ్యక్తులు వలస వెళ్లారు. ఉపాధి సంబంధిత కారణాలలో ఉపాధి/మెరుగైన ఉపాధి కోసం, ఉపాధి/పని కోసం  ఉద్యోగం కోల్పోవడం/యూనిట్ మూసివేయడం/లేకపోవడం వంటివి ఉన్నాయి. వలస కార్మికులతో సహా కార్మికులకు అనేక సామాజిక భద్రత సంక్షేమ పథకాలు ఉన్నాయి. కొన్ని ప్రముఖ పథకాలు ఈ క్రింది విధంగా ఉన్నాయి:
2015లో ప్రారంభించబడిన ప్రధాన్ మంత్రి జీవన్ జ్యోతి బీమా యోజన  ప్రధాన మంత్రి సురక్ష బీమా యోజన సహజ లేదా ప్రమాదవశాత్తూ మరణం వల్ల జీవిత & వైకల్య రక్షణను అందిస్తాయి.  2019లో ప్రారంభించబడిన ప్రధానమంత్రి శ్రమ యోగి మన్ ధన్ పెన్షన్ పథకం నెలవారీ పెన్షన్ రూపంలో వృద్ధాప్య సామాజిక భద్రతను అందిస్తుంది.  2018లో ప్రారంభించబడిన ఆయుష్మాన్ భారత్ ప్రధాన్ మంత్రి జన్ ఆరోగ్య యోజన వృత్తి ప్రమాణాల ప్రకారం అర్హులైన లబ్ధిదారులుగా కవర్ చేయబడిన వలస కార్మికులకు ద్వితీయ తృతీయ ఆరోగ్య ప్రయోజనాల కోసం రూ.5 లక్షల ఆరోగ్య కవరేజీని అందిస్తుంది.  పీఎం స్వనిధి పథకం వీధి వ్యాపారులకు ఒక సంవత్సరం పదవీకాలం కోసం రూ.10,000/- వరకు కొలేటరల్ ఫ్రీ వర్కింగ్ క్యాపిటల్ లోన్ను సులభతరం చేస్తుంది.  ప్రధాన్ మంత్రి ఆవాస్ యోజన అర్హులైన లబ్ధిదారులందరి గృహ అవసరాలను తీరుస్తుంది.
కనీస వేతనాల చట్టం, 1948లోని నిబంధనల ప్రకారం, కేంద్ర రాష్ట్ర ప్రభుత్వాలు రెండూ తమ సంబంధిత అధికార పరిధిలో వలస కార్మికులతో సహా షెడ్యూల్డ్ ఉద్యోగాలలో పనిచేస్తున్న ఉద్యోగుల కనీస వేతనాలను నిర్ణయించడానికి, సమీక్షించడానికి సవరించడానికి తగిన ప్రభుత్వాలు. ఇంటర్-స్టేట్ మైగ్రెంట్ వర్క్మెన్  చట్టం, 1979లోని సెక్షన్ 13 ప్రకారం, ఇంటర్-స్టేట్ వలస కార్మికులకు కనీస వేతనాల చట్టం, 1948  కింద నిర్ణయించిన వేతనాల కంటే ఏ సందర్భంలోనూ తక్కువ చెల్లించకూడదు. వలస కార్మికుల ప్రయోజనాలను కాపాడేందుకు, కేంద్ర ప్రభుత్వం ఇంటర్-స్టేట్ మైగ్రెంట్ వర్క్మెన్  చట్టం, 1979ని రూపొందించింది. ఈ చట్టం ఇప్పుడు వృత్తిపరమైన భద్రత, ఆరోగ్యం పనిలో చేర్చబడింది. షరతులు  కోడ్. ఓఎస్హెచ్ కోడ్ సరైన పని పరిస్థితులు, కనీస వేతనాలు, ఫిర్యాదుల పరిష్కార యంత్రాంగాలు, దుర్వినియోగం దోపిడీ నుండి రక్షణ, వలస కార్మికులతో సహా అన్ని వర్గాల కార్మికులకు నైపుణ్యాలు సామాజిక భద్రతను మెరుగుపరుస్తుంది.
ఈ సమాచారాన్ని రాష్ట్ర కార్మిక, ఉపాధి కల్పన శాఖ మంత్రి రామేశ్వర్ తేలి రాజ్యసభలో లిఖితపూర్వక సమాధానంలో తెలిపారు.
భూ శా స్త్ర మంత్రిత్వ శాఖ
మొత్తం రూ. 4077 కోట్ల బడ్జెట్ తో ఐదేళ్ళ పాటు డీప్ ఓషన్ మిషన్ను అమలు చేయనున్నభూశాస్త్రాల శాఖ - కేంద్ర మంత్రి డాక్టర్ జితేంద్ర సింగ్
2021లో ప్రారంభం కానున్న డీప్ ఓషన్ మిషన్కు సంబంధించిన అన్నిఅంగాలూ
సముద్ర గర్భ ఖనిజ వనరులు, సముద్ర జీవ వైవిధ్యం అన్వేషణకు సముద్ర జలాలలో 6000 మీటర్ల లోతుకు ముగ్గురు వ్యక్తులను తీసుకువెళ్లగల మానవ చోదిత సబ్ మెర్సిబుల్ అభివృద్ధికి ప్రణాళిక సిద్ధం
భూశాస్త్రాల  మంత్రిత్వ శాఖ రూ. 4077 కోట్ల రూపాయల బడ్జెట్ తో ఐదేళ్లపాటు అమలు చేయనున్న సముద్ర గర్భ మిషన్ ను ప్రభుత్వం ఆమోదించనున్నట్టు కేంద్ర శాస్త్ర& సాంకేతిక శాఖ , భూశాస్త్రాల శాఖ , ప్రధాన మంత్రి కార్యాలయం, ప్రజా సమస్యలు, పింఛన్లు, అణు విద్యుత్తు, అంతరిక్షశాఖల సహాయ మంత్రి డాక్టర్ జితేంద్ర సింగ్ మంగళవారం తెలిపారు.
రాజ్యసభలో మంగళవారం అడిగిన ఒక ప్రశ్నకు లిఖిత పూర్వకంగా సమాధానం ఇస్తూ, సముద్ర గర్భ సాంకేతిక పరిజ్ఞానం అభివృద్ధికి ప్రాధాన్యతనిస్తూ, సముద్ర నీటిలో 6000 మీటర్ల లొతులో మానవ చోదిత సబమెర్సిబుల్  అభివృద్ధితో పాటుగా సముద్రగర్భంలో మైనింగ్, సముద్ర లోతుల్లో ఖనిజ వనరుల, సముద్ర జీవవైవిధ్యం కోసం అన్వేషణ, సముద్ర అన్వేషణ కోసం పరిశోధన నౌక సముపార్జన, సముద్ర గర్భంలో పరిశీలనలు, సముద్ర జీవశాస్త్ర సామర్ధ్యం పెంపు వంటి అంశాలతో కూడిన సముద్ర గర్భ మిషన్ బహుళ మంత్రిత్వశాఖ, బహు శాస్త్ర సంబంధిత కార్యక్రమమని మంత్రి వివరించారు. సముద్ర జలాలలో 6000 మీటర్ల లోతుకు ముగ్గురు వ్యక్తులను తీసుకువెళ్లగల మానవ చోదిత సబ్ మెర్సిబుల్ ను తగిన శాస్త్రీయ సెన్సార్లు, పరికరాలతో అభివృద్ధి చేసేందుకు ప్రణాళికను రూపొందించారు. ఈ మిషన్కు సంబంధించిన అన్ని అంశాలు 2021లో ప్రారంభం కానున్నాయి.
విద్యుత్తు మంత్రిత్వ శాఖ
అరుణాచల్ ప్రదేశ్ మరియు సిక్కిం రాష్ట్రాలలో విద్యుత్ ప్రసారం, పంపిణీని బలోపేతం చేయడానికి వీలుగా సవరించిన వ్యయ అంచనాలను ఆమోదించిన - కేంద్ర మంత్రి మండలి
అంతర్-రాష్ట్ర ప్రసారం, పంపిణీ వ్యవస్థలను బలోపేతం చేయడం ద్వారా అరుణాచల్ ప్రదేశ్ మరియు సిక్కిం రాష్ట్రాల ఆర్థికాభివృద్ధి కోసం చేపట్టిన ప్రధాన చర్యలో భాగంగా, అరుణాచల్ ప్రదేశ్ మరియు సిక్కింలో 9,129.32 కోట్ల రూపాయల అంచనా వ్యయంతో రూపొందించిన, ప్రసారం, పంపిణీల ను బలోపేతం చేసే సమగ్ర పథకం యొక్క సవరించిన వ్యయ అంచనా  ని, ప్రధానమంత్రి శ్రీ నరేంద్ర మోదీ అధ్యక్షతన సమావేశమైన ఆర్థిక వ్యవహారాల కేబినెట్ కమిటీ, ఆమోదించింది.
సిక్కిం, అరుణాచల్ ప్రదేశ్ రాష్ట్రాల సహకారంతో కేంద్ర విద్యుత్ మంత్రిత్వ శాఖ ఆధ్వర్యంలోని ప్రభుత్వరంగ సంస్థ , పవర్-గ్రిడ్ ద్వారా ఈ పథకాన్ని అమలు చేస్తున్నారు. కాంట్రాక్టు ఇవ్వడానికి అవకాశం ఉన్న పనులు 2021, డిసెంబర్ నాటికీ, కాంట్రాక్టు ఇవ్వడానికి అవకాశం లేని పనులు ఆర్.ఈ.సి. ఆమోదం లభించిన నాటి నుండి 36 నెలల్లో, దశలవారీగా ప్రారంభించాలని లక్ష్యంగా నిర్ణయించారు. నిర్మాణం పూర్తైన అనంతరం, ఈ ప్రసార, పంపిణీ వ్యవస్థను, ఆయా రాష్ట్ర ప్రభుత్వాలకు చెందిన, సంబంధిత వినియోగ సంస్థలకు, నిర్వహణ, యాజమాన్యం కోసం అప్పగిస్తారు.
కేంద్ర ప్రభుత్వ నిబద్ధత కింద, అరుణాచల్ ప్రదేశ్, సిక్కిం రాష్ట్రాలలో సంపూర్ణ ఆర్థికాభివృద్ధిని సాధించడంతో పాటు, సుదూర, మారుమూల ప్రాంతాలను గ్రిడ్ తో అనుసంధానించడం ద్వారా ఆయా రాష్ట్రాలలో అంతర్-రాష్ట్ర ప్రసార, పంపిణీ వ్యవస్థల మౌలిక సదుపాయాలను బలోపేతం చేయడం, ఈ పథకం యొక్క ముఖ్య ఉద్దేశ్యం.
ఈ పథకాన్ని అమలు చేయడం ద్వారా, విశ్వసనీయమైన పవర్ గ్రిడ్ నిర్మాణం జరుగుతుంది, భవిష్యత్తులో విద్యుత్తును భారీగా వినియోగించుకునే కేంద్రాలకు, ఈ రాష్ట్రాల అనుసంధానత మెరుగుపడుతుంది. ఫలితంగా, అరుణాచల్ ప్రదేశ్, సిక్కిం రాష్ట్రాల్లోని, మారుమూల, సరిహద్దు ప్రాంతాలతో సహా గ్రామాలు, పట్టణాలలోని లభ్డిదారులకు చెందిన అన్ని వర్గాల వినియోగదారులు, గ్రిడ్ తో అనుసంధాన మైన విద్యుత్ ప్రయోజనాలను పొందుతారు.
ఈ రాష్ట్రాల తలసరి విద్యుత్ వినియోగాన్ని పెంచడంతో పాటు, ఆయా రాష్ట్రాల సంపూర్ణ ఆర్థికాభివృద్ధికి, ఈ పధకం దోహదం చేస్తుంది.
ఈ పధకాన్ని అమలు చేసే సంస్థలు తమ నిర్మాణ పనులలో గణనీయమైన సంఖ్యలో, నైపుణ్యం కలిగిన, నైపుణ్యం లేని స్థానిక ప్రజలకు ఉపాధి కల్పిస్తాయి.
ఈ పధకం పూర్తయిన తరువాత, ఈ ఆస్తులు కొత్తగా ఏర్పాటు చేసినవి కాబట్టి, ప్రామాణిక నిబంధనల ప్రకారం పనులు చేయడానికి, నిర్వహణ కోసం అదనపు స్థానిక మానవ వనరుల అవసరం ఎక్కువగా ఉంటుంది. ఇది రాష్ట్రాలకు గణనీయమైన అదనపు స్థానిక ఉపాధి అవకాశాలను కల్పిస్తుంది.
నేపధ్యం :
ఈ పథకాన్ని ప్రారంభంలో విద్యుత్ మంత్రిత్వ శాఖ యొక్క కేంద్ర రంగ ప్రణాళిక పథకంగా 2014 డిసెంబర్ లో ఆమోదించారు. పథకానికయ్యే మొత్తం వ్యయాన్ని విద్యుత్ మంత్రిత్వ శాఖకు చెందిన ప్రణాళిక పథకం ద్వారా భారత ప్రభుత్వం భరిస్తుంది.
రసాయనాలు, ఎరువుల మంత్రిత్వ శాఖ
కోవిడ్ -19 వ్యాప్తిని నియంత్రించడానికి పారిశ్రామికంగా పెద్ద ఎత్తున 3 డి యాంటీమైక్రోబయాల్ ఫేస్-షీల్డ్స్ యొక్క తయారీ మరియు వాణిజ్యీకరణ కోసం ఎన్.ఐ.పి.ఈ.ఆర్.-గౌహతి మరియు హిందూస్తాన్ యాంటీబయాటిక్స్ లిమిటెడ్ మధ్య అవగాహనా ఒప్పందం కుదిరింది.
3డి ప్రింటెడ్ 3-పొరల లేయర్ యాంటీ మైక్రోబియాల్ మాస్కు మరియు హ్యాండ్స్ ఫ్రీ పరికరాలను కూడా అభివృద్ధి చేసిన - ఎన్.ఐ.పి.ఈ.ఆర్.-గౌహతి
కోవిడ్-19 ను అరికట్టేందుకు అభివృద్ధి చేసి, రూపొందించిన 3డి ఉత్పత్తుల తయారీ హక్కుల కోసం దాఖలు చేసిన - ఎన్.ఐ.పి.ఈ.ఆర్.
కోవిడ్-19 యొక్క ప్రాణాంతక వ్యాప్తిని నివారించడానికి అవసరమైన వ్యక్తిగత రక్షణ పరికరాల  అభివృద్ధి పరంగా ఉపయోగకరమైన సహకారం మరియు పరిష్కారాలను అందించడానికి భారత ప్రభుత్వ కేంద్ర రసాయనాలు మరియు ఎరువుల మంత్రిత్వ శాఖకు చెందిన ఫార్మాస్యూటికల్స్ విభాగం కింద ఉన్న జాతీయ ప్రాముఖ్యత కలిగిన ప్రధాన సంస్థ, గౌహతీ లోని నేషనల్ ఇన్స్టిట్యూట్ ఆఫ్ ఫార్మాస్యూటికల్స్ ఎడ్యుకేషన్ అండ్ రీసెర్చ్  కట్టుబడి ఉంది.
తాము రూపొందించి, అభివృద్ధి చేసిన 3-డి. ప్రింటెడ్ యాంటీమైక్రోబియాల్ ఫేస్-షీల్డ్ లను పెద్ద ఎత్తున పారిశ్రామిక-గ్రేడ్ తయారీ మరియు వాణిజ్యీకరణ కోసం భారత ప్రభుత్వ ఫార్మాస్యూటికల్స్ శాఖ కు చెందిన పింప్రి, పూణే లోని హిందూస్థాన్ యాంటీబయాటిక్ లిమిటెడ్  తో అవగాహన ఒప్పందంపై సంతకం చేసినట్లు, ఎన్.ఐ.పి.ఈ.ఆర్.-గౌహతి డైరెక్టర్ డాక్టర్ యు.ఎస్.ఎన్. మూర్తి తెలియజేశారు.
ఎన్.ఐ.పి.ఈ.ఆర్.-గౌహతి తాను రూపొందించిన 3-డి ముద్రిత యాంటీమైక్రోబియాల్ ఫేస్-షీల్డ్ లకు భారతీయ డిజైన్ పేటెంట్ మరియు తాత్కాలిక పేటెంట్ రెండింటి కోసం న్యూఢిల్లీ లోని భారతీయ పేటెంట్ కార్యాలయంలో దాఖలు చేసింది.
రిస్క్ తీవ్రత కోసం అనేక వనరులను జాగ్రత్తగా విశ్లేషించిన తరువాత, చేతుల ద్వారా మరియు నోరు, కళ్ళు, ముక్కు, చెవుల ద్వారా వైరస్ ఎలా వ్యాప్తి చెందుతుందీ అనే దానిపై జాగ్రత్తగా విశ్లేషించిన తర్వాత నావెల్ కరోనా వైరస్ యొక్క వ్యాప్తిని నియంత్రించడానికి ఎన్.ఐ.పి.ఈ.ఆర్.-గౌహతి 3-డి-ప్రింటెడ్ యాంటీమైక్రోబియాల్ ఫేస్-షీల్డ్ను రూపొందించింది. 3-డి-ప్రింటెడ్ యాంటీమైక్రోబియాల్ ఫేస్-షీల్డ్ యొక్క కొన్ని ముఖ్యమైన లక్షణాలు: అధిక సంక్షిప్త, పారదర్శకత, సులభంగా డిజైన్, తక్కువ ఖర్చు, ధరించడం సులభం, ప్రకృతిలో యాంటీమైక్రోబయల్, అద్భుతమైన రసాయన స్థిరత్వం, పెళుసుగా ఉండదు, ఇప్పటికే ఉన్న శానిటైజర్లు లేదా ఏదైనా ఆల్కహాలిక్ క్రిమిసంహారకాలతో సులువుగా శుభ్రపరచవచ్చు.
వీటితో పాటు, నావెల్ కరోనా వైరస్ యొక్క వ్యాప్తిని నియంత్రించడానికి 3-డి- ప్రింటెడ్ మల్టీ-లేయర్ యాంటీమైక్రోబియాల్ ఫేస్ మాస్క్ను ఎన్.ఐ.పి.ఈ.ఆర్-గౌహతి రూపొందించి, అభివృద్ధి చేసింది. ఈ మాస్క్ యొక్క మొదటి పొర యాంటీ బాక్టీరియల్ కేసింగ్ అవుతుంది, రెండవది శుభ్రపరిచే పొర మరియు గాలి ద్వారా వచ్చే కణాలు బహిర్గతం కాకుండా తగ్గిస్తుంది. చివరగా, మూడవ పొర అదనపు సూక్ష్మజీవుల దాడులను నివారించడానికి ఉపయోగపడే ఔషధాలను కలిగి ఉంటుంది.
చివరగా, ఎన్.ఐ.పి.ఈ.ఆర్-జి ఎలివేటర్, ల్యాప్ టాప్ / డెస్క్ టాప్ కీ బోర్డులు, స్విచ్ బటన్లను ఆన్ / ఆఫ్ చేయడంతో సహా, తలుపులు, కిటికీలు, సొరుగు , రిఫ్రిజిరేటర్ తలుపులు తెరవడం లేదా మూసివేయడం కోసం 3-డి-ముద్రిత, చేతులతో పెట్టుకోవలసిన అవసరం లేకుండా, అనేక పనులను చేయగల ఒక వస్తువును అభివృద్ధి చేసి ధృవీకరించింది. ఈ ఉత్పత్తి ని చాలా సులభంగా, ఉపయోగించేవారికి వీలుగా, పెళుసుగా లేకుండా రూపొందించారు. మరియు దీనిని ఇప్పటికే అందుబాటులో ఉన్న శానిటైజర్ లేదా ఏదైనా ఆల్కహాలిక్ క్రిమిసంహారక మందులతో సులువుగా శుభ్రం చేయవచ్చు.
రహదారి రవాణా, హైవేల మంత్రిత్వ శాఖ
వింటేజ్ మోటారు వాహనాల రిజిస్ట్రేషన్ ప్రక్రియకు చట్టబద్ధత
పాతకాలపు వాహనాల వారసత్వాన్ని కాపాడడం, ప్రోత్సహించడమే లక్ష్యంగా వింటేజ్ మోటారు వాహనాల రిజిస్ట్రేషన్ ప్రక్రియను చట్టబద్ధం చేసినట్లు కేంద్ర రోడ్డు రవాణా మరియు రహదారుల మంత్రి నితిన్ గడ్కరీ తెలిపారు. ఇప్పటిదాకా వింటేజ్ వాహనాల రిజిస్ట్రేషన్ను క్రమబద్దీకరించేలా దేశవ్యాప్తంగా వివిధ రాష్ట్రాల ఎటువంటి నియమ నిబంధనలు లేవన్నారు. ఈ కొత్త నిబంధనల్లో ఎటువంటి ఇబ్బందులు లేకుండా రిజిస్ట్రేషన్ ప్రక్రియను పూర్తిచేసుకునే వెసులుబాటు ఉండడంతోపాటు
ఇప్పటికే రిజిస్ట్రేషన్ చేయబడిన వాహనాల పాత సంఖ్యను నిలుపుకోవడంతోపాటు తాజా రిజిస్ట్రేషన్ల కోసం వీఏ సిరీస్  వంటి విశిష్ట లక్షణాలు ఈ కొత్త నిబంధనల్లో ఉన్నాయన్నారు.
భారతదేశంలో వింటేజ్ మోటారు వాహనాల వారసత్వాన్ని కాపాడడం, ప్రోత్సహించడమే లక్ష్యంగా 1989నాటి కేంద్ర మోటారు వాహనాల నిబంధనలను కేంద్ర రోడ్డు రవాణా మరియు రహదారుల మంత్రిత్వశాఖ సవరించింది.
విశిష్ట లక్షణాలు
గుర్తించదగిన స్థాయిలో ఓవరాలింగ్ చేయబడని యాభై సంవత్సరాల వయసు పైబడిన అన్నిరకాల ద్విచక్ర, నాలుగు చక్రాల వాహనాలు వింటేజ్ మోటారు వాహనాలనుగా నిర్వచించబడతాయి.
ఇన్స్యూరెన్స్ పాలసీ, ఫీజు, దిగుమతి చేసుకున్న వాహనమైతే ఎంట్రీ బిల్లు, అప్పటికే రిజిస్ట్రేషన్ చేసిన వాహనమైతే పాత రిజిస్ట్రేషన్ సర్టిఫికెట్ తదితర పత్రాలతో కూడిన ఫామ్ 20 ప్రకారం వింటేజ్ వాహనాలను రిజిస్ట్రేషన్ లేదా రీరిజిస్ట్రేషన్ చేయబడుతుంది.
రాష్ట్ర రిజిస్ట్రేషన్ అథారిటీ 60 రోజుల్లో ఫారం 23ఏ ప్రకారం రిజిస్ట్రేషన్ సర్టిఫికెట్ జారీ చేస్తుంది.
ఇప్పటికే నమోదు చేసుకున్న వాహనాలు వాటి అసలు రిజిస్ట్రేషన్ మార్క్ను నిలుపుకోగలవు. అయినప్పటికీ, తాజా రిజిస్ట్రేషన్ కోసం, రిజిస్ట్రేషన్ మార్క్ “XX VA YY” గా కేటాయించబడుతుంది, ఇక్కడ VA అంటే పాతకాలపు, XX అంటే స్టేట్ కోడ్, YY రెండు అక్షరాల సిరీస్ మరియు “8” అనేది రాష్ట్ర రిజిస్ట్రేషన్ అథారిటీ 0001 నుండి 9999 వరకు కేటాయించిన సంఖ్య.
నూతన నిబంధనల ప్రకారం కొత్త రిజిస్ట్రేషన్ కోసం ఫీజు రు.20,000, రీ రిజిస్ట్రేషన్ కోసం రూ. 5,000గా నిర్ణయించారు.
వింటేజ్ మోటారు వాహనాలు సాధారణ, వాణిజ్య ప్రయోజనాల కోసం రోడ్లపై నడపబడవు.
భారత పోటీ ప్రోత్సాహక సంఘం
వర్చుసా కార్పొరేషన్లో100% పెట్టుబడుల కొనుగోలు మరియు ఉమ్మడి నియంత్రణకు ఆస్టిన్ హోల్డ్కో, జిఐసి ఇన్వెస్టర్ మరియు సిపిపిఐబి ఇన్వెస్టర్ కు సిసిఐ ఆమోదం .
వర్చుసా కార్పొరేషన్లో 100%పెట్టుబడులను కొనుగోలు మరియు ఉమ్మడి నియంత్రణకు ఆస్టిన్ హోల్డ్కో, జిఐసి ఇన్వెస్టర్ మరియు సిపిపిఐబి ఇన్వెస్టర్ చేసిన ఉమ్మడి ప్రతిపాదనకు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ఇది వర్చుసా కార్పొరేషన్  లో 100% పెట్టుబడులను కొనుగోలు చేసి బేరింగ్ ప్రైవేట్ ఈక్విటీ ఆసియా  , అటాగో ఇన్వెస్ట్మెంట్ ప్రైవేట్ లిమిటెడ్  మరియు సిపిపి ఇన్వెస్ట్మెంట్ బోర్డ్ ప్రైవేట్ హోల్డింగ్స్  ఇంక్.  ఉమ్మడి నియంత్రణను పొందటానికి సంబంధించిన ఉమ్మడి ప్రతిపాదన.
ఆస్టిన్ హోల్డ్ కో అనేది డెలావేర్ లో నమోదయిన సంస్థ. ఇది ప్రస్తుతం ఏ వ్యాపార కార్యకలాపాలను నిర్వహించడం లేదు. ఆసియాలో ప్రైవేట్ ఈక్విటీ పెట్టుబడులపై దృష్టి సారించిన అంతర్జాతీయ ప్రైవేట్ ఈక్విటీ సంస్థ బీపీఈఎ.
జిఐసి ఇన్వెస్టర్ పూర్తిగా అప్స్టార్ ఇన్వెస్ట్మెంట్ ప్రైవేట్ లిమిటెడ్ యాజమాన్యంలో ఉంది, దీనిపై జిఐసి  ప్రైవేట్ లిమిటెడ్ పూర్తి యాజమాన్య హక్కులను కలిగి ఉంది. ఒక ప్రత్యేక ప్రయోజన సంస్థగా సింగపూర్లో జిఐసి ఇన్వెస్టర్ ఒక ప్రైవేట్ లిమిటెడ్ కంపెనీగా నమోదు అయివుంది. ఇది జిఐసి స్పెషల్ ఇన్వెస్ట్మెంట్స్ ప్రైవేట్ లిమిటెడ్ చేత నిర్వహించబడే పెట్టుబడి హోల్డింగ్ కంపెనీల సమూహంలో భాగంగా నిర్వహించబడుతున్నది.
కెనడాకి చెందిన పెట్టుబడుల సంస్థ సిపిపిఐబి కెనడా పెన్షన్ ప్లాన్ ఇన్వెస్ట్మెంట్ బోర్డ్ యొక్క పూర్తి యాజమాన్యంలో ఉంది. ఇన్వెస్ట్మెంట్ హోల్డింగ్ సంస్థ అయిన కెనడా పెన్షన్ ప్లాన్ ఇన్వెస్ట్మెంట్ బోర్డ్ వివిధ రంగాల ఆస్తులలో పెట్టుబడులు పెడుతుంది.
వర్చుసా గ్లోబల్ ఇన్ఫర్మేషన్ టెక్నాలజీ సర్వీసెస్ సంస్థ. తన అనుబంధ సంస్థల ద్వారా వర్చుసా భారతదేశంలోఔట్ సోర్సింగ్ సేవలు, వ్యాపారం మరియు ఐటి కన్సల్టింగ్ సేవలు, సాంకేతిక అమలు సేవలు, సిస్టమ్స్ ఇంటిగ్రేషన్, డిజిటల్ ఇంజనీరింగ్, క్లౌడ్ సొల్యూషన్స్ వంటి ఐటి సేవలను అందిస్తున్నది.
సీసీఐ జారీ చేసిన పూర్తి ఉత్తర్వులు త్వరలో విడుదల అవుతాయి.
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 లో ఎం.ఎస్.పి కార్యకలాపాలు
కె.ఎం.ఎస్ ప్రోక్యూర్మెంట్ కార్యకలాపాల ద్వారా 40.53 లక్షల ధాన్యం రైతులు 70311.78 కోట్ల రూపాయల ఎం.ఎస్.పి విలువ మేరకు ప్రయోజనం పొందారు.
ప్రస్తుత ఖరీఫ్ మార్కెటింగ్ సీజన్ 2020-21లో ప్రభుత్వం ప్రస్తుత ఎంఎస్ పి పథకాల కింద రైతుల నుంచి 2020-21 ఖరీఫ్ పంటలను వాటి కనీస మద్దతుధరకు సేకరించడం కొనసాగిస్తోంది.
2020-21 ఖరీఫ్ లో పంజాబ్, హర్యానా, ఉత్తరప్రదేశ్ , తెలంగాణా, ఉత్తరాఖండ్, తమిళనాడు, చండీఘడ్, జమ్ము కాశ్మీర్, కేరళ, గుజరాత్, ఆంధ్రప్రదేశ్,ఒడిషా, మహారాష్ట్ర, బీహార్లలో ధాన్యం సేకరణ సజావుగా సాగిపోతున్నది.
11-12-2020 నాటికి ప్రభుత్వం 372.41 లక్షల మెట్రిక్ టన్నుల ధాన్యాన్ని సేకరించింది. ఇది గతసంవత్సరం ఇదే కాలంలో308.57లక్షల మెట్రిక్ టన్నులు. గత ఏడాది కంటే ఇది20.68 శాతం పెరిగింది.
మొత్తం 372.41లక్షల మెట్రిక్ టన్నుల కొనుగోళ్లలో పంజాబ్ నుంచి ఒక్కదానినుంచే 202.77 లక్షల మెట్రిక్ టన్నుల ధాన్యం సేకరించారు. ఇది మొత్తం ధాన్యం సేకరణలో 54.45 శాతం.ప్రస్తుత కెం.ఎం.ఎస్ ప్రోక్యూర్మెంట్లో40.53 లక్షలమంది రైతులు ప్రయోజనం పొందారు. దీని ఎం.ఎస్.పి విలువ రూ 70311.78 కోట్లు
దీనికితోడు . రాష్ట్రాల నుంచి వచ్చిన ప్రతిపాదనల ప్రకారం , 2020 ఖరీఫ్ మార్కెటింగ్ సీజన్లో తమిళనాడు, కర్ణాటక, మహారాష్ట్ర,తెలంగాణా, గుజరాత్,హర్యానా, ఉత్తరప్రదేశ్, ఒడిషా,రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పథకం కింద 48.11లక్షల మెట్రిక్ టన్నుల పప్పుధాన్యాలు ,చమురు గింజల సేకరణకు కేంద్ర ప్రభుత్వం అనుమతిచ్చింది. దీనికితోడు, ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలనుంచి 1.23 లక్షల మెట్రిక్టన్నుల ఎండుకొబ్బరి సేకరణకు కూడా అనుమతి ఇచ్చారు. ఇతర రాష్ట్రాలు, కేంద్ర పాలిత ప్రాంతాల విషయంలో పప్పుధాన్యాలు, చమురు గింజలు,ఎండుకొబ్బరి ని పిఎస్ఎస్ కింద సేకరణకు వారి నుంచి ప్రతిపాదనలు వచ్చిన అనంతరం అనుమతి ఇవ్వడం జరుగుతుంది.Iఎఫ్.ఎ.క్యు గ్రేడ్ ప్రొక్యూర్మెంట్ విషయంలో ఈ పంటలను 2020-21 సంవత్సరానికి మార్కెట్లో ధరలు ఎం.ఎస్.పి కంటే దిగువకు పడిపోతే నేరుగా రిజిస్టర్డ్ రైతులనుంచి సేకరించేందుకు అనుమతించనున్నారు. ఇందుకు ఆయా రాష్ట్రాలుకేంద్రపాలిత ప్రాంతాలలో నోటిఫైడ్ పంట నూర్పిడి కాలంలో కేంద్ర నోడల్ ఏజెన్సీలు రాష్ట్రాల నామినేటెడ్ ప్రోక్యూరింగ్ ఏజెన్సీల ద్వారా దీనిని చేపట్టనున్నారు.
11-12-2020 నాటికి ప్రభుత్వం నోడల్ ఏజెన్సీల ద్వారా 154423.46 మెట్రిక్ టన్నుల మినపపప్పు,పెసరపప్పు,వేరుశనగ, సోయాబీన్లను829.57 కోట్ల రూపాయల విలువ మేరకు మద్దతుధరకు సేకరించింది. దీనివల్ల తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాలకుచెందిన సుమారు 87,024మంది రైతులు ప్రయోజనం పొందారు.
అలాగే 5089 మెట్రిక్ టన్నుల ఎండు కొబ్బరిని 52.40 కోట్ల రూపాయల మద్దతు ధర విలువకు సేకరించడం జరిగింది. దీనివల్ల 11-12-2020 నాటికి కర్ణాటక,తమిళనాడు రాష్ట్రాలకు చెందిన3,961 మంది రైతులు ప్రయోజనం పొందారు. అంతకు ముందు సంవత్సరం ఎండు కొబ్బరి కొనుగోళ్లు 293.34 మెట్రిక్టన్నులు మాత్రమే.ఎండు కొబ్బరి, మినుముల విషయంలో చాలా రాష్ట్రాలలో వాటి ధర కనీస మద్దతుధరకంటే ఎక్కువ పలుకుతున్నాయి.ఖరీఫ్సీజన్కు సంబంధించి పప్పుధాన్యాలు, చమురుగింజలు రాకకుఅనుగుణంగా ఆయా రాష్ట్రాలు నిర్ణయించిన విధంగా ప్రొక్యూర్మెంట్కు రాష్ట్రప్రభుత్వాలు, కేంద్రపాలిత ప్రాంతాలు తగిన ఏర్పాట్లు చేస్తున్నాయి.
మద్దతు ధర కింద కపస్  సేకరణ కార్యకలాపాలు పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిషా, కర్ణాటకలలో సజావుగా సాగుతున్నాయి. 11-12-2020 లో 4,743142 కాటన్ బేళ్లు13879.27 కోట్ల రూపాయల విలువ మేరకు సేకరించింది. దీనివల్ల 927300 మంది రైతులు ప్రయోజనం పొందారు.
ఆర్థిక మంత్రిత్వ శాఖ
35 మంది ఐ ఆర్ ఎస్  అధికారుల 71వ బ్యాచ్ పాసింగ్ అవుట్ వేడుకకు అధ్యక్షత వహించిన సిబిఐసి చైర్మన్ శ్రీ వివేక్ జోహ్రి
71వ బ్యాచ్ ఆఫ్ ఐఆర్ఎస్  ప్రొఫెషనల్ ట్రైనింగ్ ఫరీదాబాద్ లోని నేషనల్ అకాడమీ ఆఫ్ కస్టమ్స్, పరోక్ష పన్నులు మరియు నార్కోటిక్స్ లో ఈ రోజు పాసింగ్ అవుట్ పరేడ్ తో ముగిసింది.71వ బ్యాచ్ లో 35 మంది అధికారులు ఉన్నారు, వీరిలో 10 మంది మహిళా ఆఫీసర్లు ఉన్నారు. ఈ యువ అధికారులు స్వాతంత్ర్యం వచ్చినప్పటి నుండి పరోక్ష పన్నుల విధానంలో భారతదేశ అత్యంత ప్రసిద్ధ సంస్కరణ అయిన జి ఎస్ టి నిర్వహణకు నాయకత్వం వహిస్తారు.
కేంద్ర పరోక్ష పన్నులు ,కస్టమ్స్  ఛైర్మన్ శ్రీ వివేక్ జోహ్రి ఈ అధ్యక్షత వహించారు శిక్షణ పూర్తి చేసుకున్న అధికారుల కవాతు ను తిలకించి గౌరవ వందనం స్వీకరించారు.
శ్రీ జోహ్రి తన ముగింపు ప్రసంగంలో, ఇది శిక్షణ ముగింపు కావచ్చు కానీ ఖచ్చితంగా వారి అభ్యసన ముగింపు కాకూడదనే విషయాన్ని ఎల్లప్పుడూ గుర్తుంచుకోవాలని అధికారులను ఉద్బోధించారు.సాహసోపేతమైన నిర్ణయాలు తీసుకోవాలని శ్రీ జోహ్రి అధికారులను ప్రోత్సహించారు రాబోయే సవాళ్లను ఎదుర్కోవటానికి సంస్థను ఒక డేటాతో నడిచేదిగా చేయాల్సిన అవసరాన్ని నొక్కి చెప్పారు.
శిక్షణను విజయవంతంగా పూర్తి చేసినందుకు 71వ బ్యాచ్ అధికారులను శ్రీ జోహ్రి అభినందించార. వారిని సంపూర్ణ వ్యక్తులుగా తీర్చి దిద్దడం లో అధికారుల కుటుంబాల సహకారాన్ని గుర్తిస్తున్నామని తెలిపారు.
ఎన్.ఎ.సి.ఐ.ఎన్. డైరెక్టర్ జనరల్ శ్రీ హిమాన్షు గుప్తా స్వాగతపన్యాసం చేశారు. కష్ట పడి చేసే పనికి ప్రాముఖ్యతను , వృత్తి జీవితంలో మంచి పని నైతికత ను పాటించడం ప్రాముఖ్యతను ఆయన నొక్కి చెప్పారు.
సభ్యుడు , మౌంట్ సుంగితా శర్మ తన ప్రసంగంలో, కేటాయించిన లక్ష్యానికి ఉత్సాహంగా నిబద్దులు కావాలని,దేశానికి సేవ చేయడానికి ప్రేరణ పొందాలని అధికారులను కోరారు.కోవిడ్-19 మహమ్మారిని ఎదుర్కోవడంలో ,అకాడమీలో శిక్షణకు కట్టుబడి ఉండటంలో బ్యాచ్ ప్రదర్శించిన అసాధారణ మైన దృఢత్వం ,ధైర్యాన్ని ఆమె ప్రశంసించారు.
పాసింగ్ అవుట్ వేడుకలో, శిక్షణ లో వివిధ రంగాలలో రాణించిన ఐదుగురు ఆఫీసర్ ట్రైనీలకు వారి అసాధారణ విజయాలకు పతకాలు లభించాయి. ఎస్.గజరాజ్ బచవత్ అత్యుత్తమ ఓవరాల్ పనితీరుకు ఆర్థిక మంత్రి బంగారు పతకాన్ని అందుకున్నారు.
రైల్వే మంత్రిత్వ శాఖ
2020 మే 25వ తేదీ వరకు దేశవ్యాప్తంగా భారతీయ రైల్వేలు 3274 “శ్రామిక్ ప్రత్యేక” రైళ్లను నడిపాయి. 25 రోజుల్లో “శ్రామిక్ ప్రత్యేక” రైళ్ల ద్వారా 44 లక్షలకు పైగా ప్రయాణికులను వారి సొంత రాష్ట్రాలకు చేర్చారు.
రైళ్లలో ప్రయాణించే వలసదారులకు 74 లక్షలకు పైగా ఉచిత భోజనాలతో పాటు ఒక కోటికి పైగా మంచి నీళ్ల సీసాలను అందజేశారు.
ఈ రోజు నడుస్తున్న రైళ్లు ఎలాంటి రద్దీని ఎదుర్కోలేదు.
శ్రామిక్ ప్రత్యేక రైళ్లతో పాటు, మే 12వ తేదీ నుండి న్యూఢిల్లీని కలుపుతూ 15 జతల ప్రత్యేక రైళ్లను రైల్వేశాఖ నడుపుతోంది. జూన్ 1వ తేదీ నుండి టైం టేబుల్ లో పేర్కొన్న మరో 200 రైళ్లను ప్రారంభించాలని రైల్వే శాఖ యోచిస్తోంది.
వివిధ ప్రదేశాల్లో చిక్కుకున్న వలస కార్మికులు, యాత్రికులు, పర్యాటకులు, విద్యార్థులు, ఇతర వ్యక్తులను ప్రత్యేక రైళ్ల ద్వారా వారి స్వస్థలాలకు పంపించాలని హోం వ్యవహారాల మంత్రిత్వ శాఖ జారీ చేసిన ఉత్తర్వులకు అనుగుణంగా, భారతీయ రైల్వేలు 2020 మే నెల 1వ తేదీ నుండి "శ్రామిక్ ప్రత్యేక" రైళ్లను నడపాలని నిర్ణయించిన సంగతి తెలిసిందే.
దేశవ్యాప్తంగా వివిధ రాష్ట్రాల నుండి 2020 మే 25వ తేదీ వరకు 3274 “శ్రామిక్ ప్రత్యేక” రైళ్లను నడపడం జరిగింది. ఈ “శ్రామిక్ ప్రత్యేక” రైళ్ల ద్వారా 44 లక్షలకు పైగా ప్రయాణికులను వారి సొంత రాష్ట్రాలకు చేరారు. 2020 మే నెల 25వ తేదీన 2.8 లక్షల ప్రయాణీకులతో 223 శ్రామిక్ ప్రత్యేక రైళ్లు బయలుదేరాయి.
ఈ రైళ్లలో ప్రయాణించే వలసదారులకు ఐ.ఆర్.సి.టి.సి. 74 లక్షలకు పైగా ఉచిత భోజనాలతో పాటు ఒక కోటికి పైగా మంచి నీళ్ల సీసాలను పంపిణీ చేసింది.
ఈ రోజు నడుస్తున్న రైళ్లు ఎలాంటి రద్దీని ఎదుర్కోవటం లేదని తెలిసింది.
శ్రామిక్ ప్రత్యేక రైళ్లతో పాటు, మే 12వ తేదీ నుండి న్యూఢిల్లీని కలుపుతూ 15 జతల ప్రత్యేక రైళ్లను రైల్వేశాఖ నడుపుతోంది. జూన్ 1వ తేదీ నుండి టైం టేబుల్ లో పేర్కొన్న మరో 200 రైళ్లను ప్రారంభించాలని రైల్వే శాఖ యోచిస్తోంది.
వ్యవసాయ మంత్రిత్వ శాఖ
వేసవి పంటల కింద విస్తీర్ణంలో పురోగతి
వ్యవసాయం, రైతుల సంక్షేమ మంత్రిత్వ శాఖ 2023 జూన్ 2వ తేదీ నాటికి వేసవి పంటల కింద ఏరియా కవరేజీ డేటా పురోగతిని విడుదల చేసింది.
|
|
క్రమ సంఖ్య
|
|
పంట
|
|
విత్తు నాటిన విస్తీర్ణం: లక్షల హెక్టార్లలో
|
|
ప్రస్తుత సంవత్సరం 2023
|
|
గత ఏడాది 2022
|
|
1
|
|
వరి
|
|
28.51
|
|
30.33
|
|
2
|
|
పప్పు ధాన్యాలు
|
|
19.86
|
|
19.11
|
|
a
|
|
పేసర్లు
|
|
16.35
|
|
15.58
|
|
b
|
|
మినుములు
|
|
3.26
|
|
3.25
|
|
c
|
|
ఇతర దినుసులు
|
|
0.25
|
|
0.29
|
|
3
|శ్రీ అన్న - ముతక తృణధాన్యాలు
||
|
12.10
|
|
11.73
|
|
a
|
|
జొన్న
|
|
0.29
|
|
0.25
|
|
b
|
|
సజ్జలు
|
|
4.80
|
|
3.99
|
|
c
|
|
రాగి
|
|
0.14
|
|
0.21
|
|
d
|
|
మొక్క జొన్న
|
|
6.86
|
|
7.28
|
|
4
|నూనె గింజలు
||
|
10.26
|
|
11.11
|
|
a
|
|
వేరుశెనగ
|
|
5.00
|
|
5.51
|
|
b
|
|
పొద్దు తిరుగుడు
|
|
0.32
|
|
0.31
|
|
c
|
|
నువ్వులు
|
|
4.61
|
|
4.52
|
|
d
|
|
ఇతర నూనె గింజలు
|
|
0.32
|
|
0.77
|
|
మొత్తం
|
|
70.74
|
|
72.28
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
కర్ణాటక జిల్లాలలో ఇంటర్నెట్ కనెక్టివిటీని మెరుగుపరచడానికి ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖ
ప్రధాన మంత్రి శ్రీ నరేంద్ర మోదీ ఆదేశాల మేరకు కేంద్ర ఎలక్ట్రానిక్స్ & ఇన్ఫర్మేషన్ టెక్నాలజీ  శాఖ సహాయ మంత్రి శ్రీ రాజీవ్ చంద్రశేఖర్ ఇటీవల కర్ణాటకలోని 6 జిల్లాలలో జన్ ఆశీర్వాద్ యాత్ర నిర్వహించారు. ఈ సందర్భంగా ఆయనకు ఆయా జిల్లాల
వారి నుంచి స్థానికంగా ఇంటర్నెట్ కనెక్టివిటీ వేగం తక్కువగా ఉండడం, యాక్సెస్ను మెరుగుపరిచేలా చర్యలు చేపట్టాలని పలు అభ్యర్థనలు అందాయి. దీనికి స్పందించిన మంత్రి ప్రభావిత ప్రాంతాలతో పాటుగా ప్రతి జిల్లాలోనూ ఇంటర్నెట్ కనెక్టివిటీ అధ్యయనానికి సంబంధించి మంత్రిత్వ శాఖ నుంచి టాస్క్ఫోర్స్ పంపబడుతుందని హామీ ఇచ్చారు. టాస్క్ఫోర్స్ బృందం వారు ప్రతి జిల్లాలో పర్యటించి ప్రజలను కలిసి వారి ఇంటర్నెట్ సమస్యల గురించి తెలుసుకుంటారు. దీనికి తోడు రాష్ట్ర ప్రభుత్వ అధికారులను కూడా వారు కలిసి వివరాలు తెలుసుకొని కేంద్ర మంత్రికి నివేదిక సమర్పిస్తారు. భారతీయులందరినీ అనుసంధానం చేయడం మరియు డిజిటల్ ఇండియా కార్యక్రమం ప్రయోజనాలను నేరుగా ప్రతి భారతీయుడికి చేరేలా చూడడం ప్రధాన మంత్రి నరేంద్ర మోడీ ప్రభుత్వ విధాన ప్రాధాన్యాలలో ఒకటి.